CELEX: 32022R0409
Language: sk
Date: 2022-03-09 00:00:00
Title: Vykonávacie nariadenie Komisie (EÚ) 2022/409 z 9. marca 2022, ktorým sa tristodvadsiaty deviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida

11.3.2022   
               
               
                  SK
               
               
                  Úradný vestník Európskej únie
               
               
                  L 84/18
               
            
         VYKONÁVACIE NARIADENIE KOMISIE (EÚ) 2022/409
         z 9. marca 2022,
         ktorým sa tristodvadsiaty deviatykrát mení nariadenie Rady (ES) č. 881/2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 881/2002 z 27. mája 2002, ktoré ukladá niektoré špecifické obmedzujúce opatrenia namierené proti niektorým osobám a subjektom spojeným s organizáciami ISIL (Dá'iš) a al-Káida (1), a najmä na jeho článok 7 ods. 1 písm. a) a článok 7a ods. 5,
         keďže:
         
                     (1)
                  
                  
                     V prílohe I k nariadeniu (ES) č. 881/2002 sa uvádza zoznam osôb, skupín a subjektov, na ktoré sa podľa uvedeného nariadenia vzťahuje zmrazenie finančných prostriedkov a hospodárskych zdrojov.
                  
               
                     (2)
                  
                  
                     Dňa 3. marca 2022 sankčný výbor Bezpečnostnej rady OSN rozhodol o vypustení dvoch záznamov zo zoznamu osôb, skupín a subjektov, na ktoré by sa malo vzťahovať zmrazenie finančných prostriedkov a hospodárskych zdrojov.
                  
               
                     (3)
                  
                  
                     Pri jednotlivých označeniach tiež treba zohľadniť technické zjednodušenie zoznamu OSN konsolidáciou prezývok, ktorú vykonal sankčný výbor OSN.
                  
               
                     (4)
                  
                  
                     Príloha I k nariadeniu (ES) č. 881/2002 by sa preto mala zodpovedajúcim spôsobom zmeniť,
                  
               PRIJALA TOTO NARIADENIE:
         
            Článok 1
            Príloha I k nariadeniu (ES) č. 881/2002 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
            
         
         
            Toto nariadenie je záväzné vo svojej celistvosti a priamo uplatniteľné vo všetkých členských štátoch.
            V Bruseli 9. marca 2022
            
               
                  Za Komisiu
               
               
                  v mene predsedníčky
               
               
                  generálny riaditeľ
               
               
                  Generálne riaditeľstvo pre finančnú stabilitu, finančné služby a úniu kapitálových trhov
               
            
         
         
            (1)  Ú. v. ES L 139, 29.5.2002, s. 9.
      
      
         
            PRÍLOHA
            V prílohe I k nariadeniu (ES) č. 881/2002 sa pod nadpisom „Fyzické osoby“ vypúšťajú tieto záznamy:
            
                        1.
                     
                     
                        
                           „'Abd Al-Malik Muhammad Yusuf 'Uthman 'Abd Al-Salam (pôvodný prepis: عبدالملك محمد يوسف عثمان عبد السلام) [spoľahlivý alias: a) 'Abd al-Malik Muhammad Yusif 'Abd-al-Salam; nespoľahlivý alias: a) 'Umar al-Qatari; b) 'Umar al-Tayyar]. Dátum narodenia: 13. 7. 1989. Štátna príslušnosť: Jordánsko. Číslo cestovného pasu: K475336 (jordánsky cestovný pas, vydaný 31. 8. 2009, platnosť uplynula 30. 8. 2014). Dátum zaradenia do zoznamu podľa článku 7d ods. 2 písm. i): 23. 1. 2015.“
                        
                     
                  
                        2.
                     
                     
                        
                           „Nayif Salih Salim Al-Qaysi [alias a) Naif Saleh Salem al Qaisi; b) Nayif al-Ghaysi]. Dátum narodenia: 1983. Miesto narodenia: Al-Baydah Governorate, Jemen. Štátna príslušnosť: Jemen. Číslo cestovného pasu: Jemen 04796738. Adresa: a) Al-Baydah Governorate, Jemen; b) Sana'a, Jemen (predchádzajúce miesto pobytu). Dátum zaradenia do zoznamu podľa článku 7d ods. 2 písm. i): 22. 2. 2017.“
                        
                     
                  
                        3.
                     
                     
                        
                           „Sadruddin, Alhaj, Mullah (Starosta mesta Kábul).“
                        
                     
                  
                        4.
                     
                     
                        
                           „Sayed, Alhaj Mullah Sadudin (Starosta mesta Kábul).“